Akademisk Korforening har en spennende historie. Med en medlemsmasse som helt fra starten i 1930 har bestått av studenter, tidligere studenter og ansatte ved Universitetet i Oslo, har koret alltid hatt en ung og dynamisk profil. Koret har holdt seg levende og opprettholdt sine høye musikalske ambisjoner, selv i okkupasjonsårene under annen verdenskrig, og kan se tilbake på en så å si ubrutt aktivitet i over 85 år.